དན་དིག་སོགས་སུ་བཞུགས་པའི་ཆོས་སྡེ་ལ།དན་དིག་ཤེལ་གྱི་ཡང་དགོན།གནས་འདིར་བོད་ཀྱི་མཁས་པ་མི་གསུམ་གྱིས་བླ་ཆེན་དགོངས་པ་རབ་གསལ་བསྙེན་པར་རྫོགས་པ་དང༌།སྦ་ཁོར་ཡེ་ཤེས་གཡུང་དྲུང་སོགས་དབུས་གཙང་གི་མི་བཅུས་བླ་ཆེན་གྱི་ཞབས་ལ་གཏུགས་ཏེ་ཕྱི་དར་གྱི་བསྟན་པའི་དབུ་བརྙེས་ས་ཡིན་པས་འགངས་ཆེ།དེའི་དོན་གྱིས་རྒྱལ་དབང་གསུམ་པ་ཆེད་མངགས་ཀྱིས་ཕེབས་ཤིང༌།སྐུ་མཚམས་མཛད་པས་དཔལ་འཁོར་ལོ་སྡོམ་པའི་ཞལ་གཟིགས་ཤིང༌།བདེ་མཆོག་གི་ཆོས་ཚན་འགའ་ཞིག་གནས་འདིར་ལྗགས་རྩོམ་མཛད་པར་མངོན།རྒྱལ་དབང་ཉིད་ཀྱི་སྒྲུབ་ཁང་དུ་བདེ་མཆོག་ཞལ་གཟིགས་པས་ཐུགས་འུརབ་ལྟ་བུས་བཞུགས་མལ་ནས་བྲག་ལ་བསྙེལ་བའི་སྐུ་རྒྱབ།དབུ་ཞྭ་སྣེ་རིང་བཅས་ཀྱི་ཤུལ་རྗེས།བྲག་ལ་ཕྱག་མཛུབ་དང༌།རྡོ་སྟེང་དུ་ཞལ་དཀར་ཡུ་རིང་བཅས་ཀྱི་རྗེས་གསལ་བར་དོད་པ་ཡོད་ཅེས་དེབ་ཐེར་རྒྱ་མཚོ་ལས་གསུངས།དེ་དང་ཉེ་བར་ཐིས་པ་རི་ཁྲོད།